
De Sallustii libro Vaticano 3864 

recensendo. 

s 

Gai Sallustii Crispi scripta quum usque ad extremum 
medium aevum frequenter lectitata tractata excerpta essent, 
factum est, ut libri manu scripti, quibus illa continentur, 
cujusque generis non modo erratis, sed etiam corruptelis 
lacunisque referti sint, quo accedit, quod ipsi codices haud 
raro multum inter se discrepant. Hac tanta discrepantia 
commoti quamquam permulti jam viri docti libros 
Sallustii examinaverunt , ut et quanta singulis auctoritas 
sit tribuenda et qui ex quibus derivati sint accurate 
cognosceretur, tamen usque ad faoc tempus has quaestiones 
de singulorum codicum fide institutas non plane esse 
solutas atque ad finem perductas nemo negabit. Jam 
vero in numero virorum doctorum, qui de arte critica 
Sallustiana bene meriti sunt, primo loco nominandus est 
Dietschius, qui etiamsi id non effecit, ut editione sua 
lectiones haud dubie integras praeberet, tamen ostendit, 
quibus fundamentis usi codices in certas classes distri- 
buere et inter se conferre possemus. 

Librorum enim haec tria genera esse judicat: 
primum eorum, qui neque J 44,5 verba ^neque munie- 
bantur ea* exhibent et in eo libro extremo ampla illa>^ 
lacuna mutili sunt; ^ 



secundi generis sunt ei libri, qui lacunam illam explevere ; 
tertium eorum est genus, qui etiam J 44,5 exhibent. 
Etiamsi fateamur necesse est Dietschium de coUigendis 
conferendisque codicibus optime meritum esse, tamen 
dubitari non potest ex auctoritate Jordani Sauppii 
aliorum virorum doctissimorum, quin non tanta quanta 
opus esset diligentia in hac re usus sit. Jordanus^) 
enim demonstravit eum non solum verba quaedam 
neglexisse, verum etiam lectiones optimorum codicum 
inter se commutasse aut corrupisse. Contra certiorem 
rationem codicum in quasdam classes distribuendorum 
proposuit Sauppius*), qui ex parte sententiam Rothii 
secutus hunc ordinem codicum constituit, ut adscri- 
beret 

primae classi eos codices, qui neque verba J 103,2 ,ex 
omni copia necessariorum' usque ad J 112,3 ,pacem 
vellet, daret operam' exhibent neque J 21,4 ,de con- 
troversiis jure potius quam bello disceptare' neque 
J 44,5 ,muniebantur ea neque'; 

atqne ut secundae classi tribueret eos, qui prima lacuna 
expleta J 21,4 et 44,5 mutili sunt; 
tertiae eos, in quibus una J 44,5 lacuna exstat. 
Deinde Bothius Mus. Bhen. vol. IX p. 129 disputationem 
inseruit, qua rationem librorum distinguendorum primo 
quidem constituit, paullo post eam esse falsam ipse^) 
intellexit. In numero enim optimorum librorum, ut 
exemplo utar, posthabito Parisino 500 et alios minoris 



») in Herm. vol. I p. 229—240 et in Mus. Rhen. vol. XVIII 
p. 584-593. 

^) Vorlesungcn uber Kritik und Hermeneutik. Gottingen 1874. 
') in Mus. Rhen. toI. IX p. 630. 

momenti habuit neque Parisini 1576 cum hoc compa- 
randi mentionem fecit, qua collatione auctore Wirzio*) 
et Nipperdejo *) plerumque verae atque rectae scrip- 
turae inveniuntur. 

Novissimo autem temporeWeinholdus^), ut Linkeri') 
Dietschii^) Woelfflini^) sententias praetermittam, disser- 
tatione multa cum diligentia perfecta summam in recen- 
sendis Sall. scriptis auctoritatem libro Vaticano 3864 esse 
attribuendam censuit. Qui num recte in omnes partes 
judicaverit, quum quaerere mihi propositum sit, in hac 
quaestione tractanda magnam in eo posui curam ac dili- 
gentiam, ut quaecunque a viris doctis et de universa hac 
re et de unoquoque locorum , de quibus dicturus sum, 
disputata sunt, ea colligerem; deinde id egi, ut eorum 
locorum, quos corruptos esse alii cognoverunt nec certis 
argumentis correxerunt, nova proferrem argumenta. Aliis 
vero locis, quorum de integritate nemo adhuc nisi Wein- 
holdus auctore libro Yo dubitavit, ejus sententiam aut 
ratione logica et sententiarum conexu adductus aut, quia 
a Sallustii genere dicendi aliena mihi visa est, coarguere 
conatus sum. 

Atque quum Vus de quo agitur liber praeter Cae- 
saris bellum Gallicum, Flinii epistulas, Aethici scriptorum 
partes paucas, C. Sallustii Crispi orationes excerptas 



*) De fide atque auctoiitate codicis SaUustii, qui Parisiis in 
bibliotheca imperiali n. 1576 asservatur. Aroyiae 1867. 
^) Index lect. Jen. a. 1872. 

^) Quaest. Sall. in actis socictatis philol. Lips. I 2. p. 185- 241. 
') Emend. Sall. ex actis acad. Vindobon a. 1855 seorsum ed. 
^) in praef. ed. maj. a. 1859. 
») in Philol. vol. XVII p. 519-548. 



de Historiis, epistulas, extrema parte duas epistulas ad 
Gaesarem senem de re publica exhibeat, quin ex antiqua 
coUectione, quales sua jam aetate confectas esse testatur 
Fronto, conscriptus sit, dubium non videtur. Quam ob 
rem, si quaeritur, quae ratio intercedat inter Vum et 
ceteros libros, apparet eum certae classi non esse adscri- 
bendum, sed originem duxisse e libro vetustissimo ac 
satis bono, qui multis in rebus cum eo, ex quo F 500 
aliique derivati sunt, consentit. Ex eodem fonte fortasse 
baustus est Bernensis liber, quem in eis partibus, quas 
communes cum libro Yo memoriae tradidit, miro modo 
cum illo consentire affirmaverunt viri docti. *®) Illud 
quidem quamquam Weinholdus coucedit librum Vum ex 
dilectu quodam orationum et epistularum e Sall. libris 
descriptarum ortum esse, cujus dilectus auctor fortasse 
ipse epistulas sermone Salliistiano compositas scripserit, 
tamen ejus de fide hujus libri judicium multum distat ab 
eis, quae Jordanus^^) protulit. Is enim, qua est ingenii 
sagacitate, offendens in diversa ceterarum partium et 
epistularum ad Gaesarem compositione luculentissime edi- 
torem illum docet in eis, quae ex Sall. scriptis hausisset, 
antiquas formas delevisse, iu epistulis ad Gaesarem datis 
integras reliquisse. ,Tn illis, inquit, pro vetustiore littera 
u semper legitur i et praecedente littera v semper fere 
pro posita est u. In epistulis vero rhetoris leguntur 
in formis superlativis quae vocantur u pro i undecies, 
,Iubido et lubet' sexies, forma gerundii in u pro e quater, 



") Rothius in Mus. Rhen. vol. IX p. 129; Woelfflinus in 
Philol. vol. XVII p. 154; Dietschius in praef. ed. a. 1859 I p. XI. 

") in Herm. voL I p, 232 sequ. 



semel ,uolgo et peruorsam*. His etiam graviora antiquae 
scripturae vestigia addidit. Neque vero quum idem, quam 
inusitatum et obsoletum regnante Augusto id scribendi 
genus fuisset, enucleate ostendisset, dubitari potest, quin 
duplex mutandi consilium rhetori fuerit. Nam quamquam 
veri simile est, ut eadem scribendi ratione usus fuerit 
Sallustius, tamen, quum pauUo post haec consuetudo pro 
dura atque insolenti sit habita, libri ejus manu scripti 
purgati esse et emendati videntur. 

Nactus igitur libros Sallustii non mediocriter corruptos 
hanc mutandi rationem editor iniit, ut, quaecunque ei in- 
solita ac singularia viderentur, eis in usitata pervulgataque 
mutatis libros ita emendaret, ut scholarum usui apti essent. 
Accedit id quod ad recte scribendi rationem attinet, quod 
rhetor ille verba scriptoris a corruptelarum sordibus jam 
purgata repperit aut, si quae depravata erant, restituit. 
Contra in epistulis ad Caesarem datis si idem rhetor 
formas Sallustianas adhibuit, quarum in ceteris scriptis 
vestigium nullum invenitur, concedamus necesse est studio 
antiquioris sermonis eum, quo imitaretur Sallustium, eo 
esse adductum, ut usitatis insolita verba collocationes 
structuras anteponeret. 

Quid! quod horum argumentorum alterum refutasse 
sibi videtur Weinholdus, quum liber Vus saepius vetusti- 
ores neque tam elegantes praeberet scripturas quam ceteri 
libri, cujus rei exempla aflfert locos J 14,11, ubi Vus 
solus recte ,non quit', ceteri omnes ,nequit'; J 31,25, ubi 
Vus ,amittati3', ceteri omnes, omittatis; J 85,23, ubi 
Vus ,neque mala neque bona\ ceteri omnes ,neque bona 
neque mala' scripturam exhiberent. Praetermisso primo 
loco — cujus lectionem ,non quit' Weinholdus nuUo 

argumeDto adjecto non tam ex grammatici studio mutandi 
ortam profitetur quam haud dubie genuinam esse traditam 
— quo jure dixerit librum Vum praebere duriores vel 
obsoletiores scripturas , quum altero loco reperiretur 
,amittatis' pro ,omittatis', altero ,neque mala neque bona' 
pro ,neque bona neque mala' non facile est intellectu. 
Nam J 31,25 ,ne tantum scelus impunitum amittatis' 
alienum esse a sermone Latino infra demonstrare conabimur 
et, si Weinholdus J 85,23 offendit in verborum ordine, 
eum fugit talis licentiae exempla praeter ea, quae tractavit, 
permulta in libro Vo scripta exstare, quibus apparet 
certo consilio verba nonnunquam esse transposita. Locos 
subjeci 

,C 51,20 Vus in armis sint — PC sint in armis 

C 35,1 — in magnis meis — magnis in meis 

C 51,22 in eos verberibus — verberibus in eos 

C 58,12 pugnare pro potentia — pro potentia pugnare 

J 14,11 regno meo — meo regno 

J 85,3 uestro beneficio — beneficio vestro 

J 85,45 bonum animum habete — bonum habete 

animum'. 
Praeterea Weinholdus in disputatione sua parum 
religiose mentionem fecit locorum, quibus verba inculcata 
esse scripturae Vaticani libri perspicitur. Sic explicationis 
causa ni fallor C 35,6 ,Nunc Orestillam commendo tuaeque 
fidei trado' in libro Vo ante verbum ,commendo' inter- 
positum est, ,tibi', quum is, qui locum mutandum esse 
censuit, nesciret ,commendo' quo pertiueret verbis sub- 
sequentibus, ,tuaeque fidei' satis clarum fieri. Etiam 
gravioris momenti exemplum C 51,22 exstat, quo doceatur 
solum Vum Sallustii manum non reddere: ,An quia lex 



Porcia vetat? at aliae leges item de condeinnatis civibus 
non animum eripi, sed exilium permitti jubent', quia ,de' 
in hoc conexu sententiarum adhibitum quo jure compro- 
betur nec genus Sallustii dicendi nec leges sermonis 
Latini ostendunt. 

Jam vero quiim, quid ab hac parte praesidii codici- 
bus paretur, me dijudicaturum esse haudquaquam confidam, 
certamen virorum doctorum nunc relinquamus et summum 
momentum in verbis ipsis positum esse rati ad locos 
singnlos, quibus librum Vum ceteris praestare Weinholdus 
statuit, examinandos transeamus. Priusquam autem hanc 
quaestionem instituimus, dicendum mihi esse videtur, eum 
cum paucis viris doctis ^^) fidem codicis Vi obstante 
judicio raultorum eorumque summorum virorum tanti 
fecisse '*), ut auctoritatem reliquorum fere nihili aestimaret. 
Jordanus vero hanc artis criticae Sallustianae legem sibi 
scripsit, ut discrepantibus libri Vi et primae classis 
librorum scripturis eis locis, quibus neque leges sermonis 
recti atque integri neque usus Sall. dicendi obstarent, ea 
in textum reciperentur, quae in Po leguntur. Quam re- 
censendi rationem non modo probavit Eussnerus ^*), sed 
etiam Dietschius editione Lipsiensi a 1859 Weinholdi 
sententiam secutus initio praefationis editionis quartae, 
quae Lipsiae anno 1869 prodiit, facere se non potuisse 
profitetur, quin in omnibus locis Jordani judicium amplec- 
teretur. Non adeo eis assentiri conatus est nuper Anhaltius, ^^) 



^2) cfr. Dieckii et Boesii diss. iiiaug. Jen. et Gotting. 
*^) cfr. Jordanas in praef. ed. sec. a 1876 p. IX. 
") Exercitationes Sall. Wirceburgi 1869. 
**) Quae ratio in libris recensendis Sall. recte adhiberi vid^- 
atur. Diss. inaug. Jen. a. 1876. 

qui quidem ex parte Jordani de Yo commentationem 
collaudavit, sed ei majorem, quam par erat, fidem atque 
auctoritatem vindicavit. Neque in universum satis recte 
disputasse de arte critica Sall. mihi videtur, quum et 
librura Paris. Sorb. 1576 atque Vum pari praestantia 
esse contendat et in ratiocinationibus suis non somper 
constantia ac circumspectione usus nonnulla ad suum 
judicium revocet. Idem quod dubiorum aut corruptorum 
locorum medelam a Salustii imitatorum sermone petiit, 
haec res vitio ei danda est, quoniam, quam periculosum 
lubricumque id argumentandi genus sit, viri docti saepius 
explanaverunt. ^^) Ita factum est, ut, quum non solum 
comphiribus locis Vi scripturas obstantibus gravissimis 
argumentis eis, quas PC tradiderunt, anteposuerit , sed 
etiam levitate quadam nonnunquam ductus lectiones haud 
integras probarit, pauci in ejus dissertatione exstent loci, 
qui omni offensione carere videntur. Sunt enim inter 
eos, de quibus dicturus sum, hi: 

J 31,25 ,ne tantum scelus impunitum omittatis CP' ; 
P jObmittatis' ; Vus ,amittatis\ Quamvis subtilissime 
hanc controversiam solveret, quum notionem utriusque 
verbi et omittendi et amittendi proponeret, tamen ne 
Sall credatur ab hoc sermonis usu aberrasse, locos subjeci 

C 28,4 bonaque omnia amiserat C 58,21 cavete 
inulti animam amittatis C 31,1 neque amisso patrimonio 
liberum corpus habere C 37,5 per dedecora patrimoniis 
amissis J 31,17 dedecus est parta amittere J 52,4 amisso 
loco J 84,3 studia volgi amissurus ep. Mithr. 14 milites 
amittere. 



*•) Jordanus in praef. ed. sec. a. 1876 p. IX. Mensel in der 
Zeitschrift flir das Gymnasialwesen. Febmar-Maerzheft. Berlin 1880. 

Omittendi verbum idem significare quod praetermittere 
sive silelitio praeterire sive neglegere, loci testantur 

J 70,5 ne omisso vetere consilio novum quaereret 
J 66,1 omissa deditione bellum incipit J93,l omitteretne 
inceptum J 10,1 ut alia magna . . . omittam J 102,14 
ceterum vetera omittere C 31,3 superbia atque deliciis 
omissis C 52,24 sed ego haec omitto\ 

Eodem vero sensu hoc loco positum esse omittendi 
verbum ut putem , similis me loci comparatio movet; 
leguntur euim in ejusdem cap. § 21 ,Atque ego, tametsi 
viro flagitiosissimum existumo impune injuriam accepisse, 
tamen vos hominibus sceleratissimis ignoscere, quoniam 
cives sunt, aequo animo paterer, ni misericordia in per- 
niciem casura esset'. Neque satis intellegitur, quum in 
hac re tractanda locum Hist. III 61 or. Lic. 14 afferat, 
cur non mentionem faciat loci Hist. III or. Phil. 3 

r 

,Pro di boni, qui hauc urbem omissa cura adhuc 
tegitis', de quo prolixius est disputatum. Etenim alii, 
quod ,omissa cura' ad deos referri posse negabant, pro- 
nomen ,qui' ad senatores spectare putaverunt ; Cortius vero 
explicavit ,qui adhuc neglegentes estis in hac urbe 
regenda'. Ei adversatus Gerlachius^^) ,nullum, inquit, 
regimen deorum potest esse cura omissa, nam in ipsa 
cura gubernatio deorum est posita'. Neque multum ab 
hoc distat Kritzii*®) judicium, qui, quomodo haec verba 
sint intellegenda quum ex universo Philippi consilio tum 
e verbis continuo sequentibus coUigi vult. Sed quum et 
Kritzius et aliorum plerique consentiant illa Philippi verba 



") in ed. vol. III p. 65. 

"j in ed. maj. vol. III p. 66. 

paullo obscuriiis esse enuntiata, nescio au potius in 
Hauptii *^) conjecturam ,amissa curia' confugiamus» 

Eadem Anhaltio fides debetur J 85,16, quia rejecta 
lectione Vi ,ac si jam ex matre Albini aut Bestiae quaeri 
possit, mene an illos ex se gigni maluerint, quid respon- 
suros creditis, nisi sese liberos quam optumos maluisse' 
ea, quae Po continentur, ,ex patribus . . . posset . . . 
voluisse' defendit et J 24,3, quo loco ex communi omnium 
praeter Vum librorum consensu ,ferro an fame acrius 
urgear incertus sum' retinet. Huc accedit, quod auctori- 
tate Jordani adjutus etiam in ejusdem cap. § 9 cum ceteris 
libris ,scribo' pro Vi scriptura ,scripsi' legi vult. 

Nunc eo redeamus, unde profecti sumus. Librorum 
scripturam C 20,7 non leniter esse perturbatam constat, 
quamobrem et Jordanus et Weinholdus locum accuratius 
tractaverunt. Liber Pus et ceterorum optimi exhibent 
,ceteri omnes, strenui boni nobiles atque ignobiles volgus 
fuimus'; in Vo legitur ,ceteri omnes boni atque strenui 
nobiles et ignobiles'. Quum vero utraque scriptura quiu 
sit improbanda dubitari non possit, quaeritur, quo modo 
verum rectumque restituamus. Atque si haec verba libris 
tradita inter se comparamus, apparet ea, quae in Vo con- 
tinentur, minus apta nobis videri, quia non solum in 
transpositis ,boni atque strenui' adjectivis ofifendimus, sed 
etiam in usu particulae ,atque' copulativae. Ubi enim 
Sallustius voces contrariam notionem significantes inter se 
conjungit, eum rarius ,et' particula, sed omnibus fere 
locis ,atque' usum fuisse exempla docent J 31,12 honesta 
atque inhonesta J 80,5 C 30,4. Eadem ,atque' particula 



1») in Mu8. Ehen. vol. I p. 473. 

saepius occurrit in extremo enuntiatorum membro C 3,4 
fama atque invidia C 5,9, J 51,1 arma tela, equi viri, 
hostes atque cives permixti. 

Haec fere sunt, quae obstant, quominus in poste- 
riore hujus sententiae parte ab optimorum librorum 
scriptura, ,nobiles atque ignobiles' recedamus. Neque 
vero prioris partis, sive legitur ,strenui boni' sive ,boni 
atque strenui', verba oflfensione carent, nam qui sunt illi, 
qui vocantur boni, qui sunt strenui? Quo in discrimine 
quum Weinholdus neque recte statuerit a Sallustio ex 
mente Catilinae strenuum eum dici, qui summo animi 
ardore contra senatum optimatiumque factionem inflam- 
matus sit, et in errore sit versatus, quia bonum eundem 
dici vult quem strenuum, conjecit verbo quod est ,boni' 
sublato ,strenui imbellesque, nobiles atque ignobiles*. Sed 
non de sua modo et sodalium misera condicione hoc loco 
verba facit Catilina, sed, ut eorum animos magis sibi 
conciliaret, enarrat paucos homines in re publica guber- 
nanda et administranda tantam nactos esse potentiam, ut 
universum populum Romanum, id est ceteros omnes . . . 
nobiles atque ignobiles opprimerent (cfr. J 41,7). Jam 
vero si recte haec disputavi, optimo jure Catilina in ora- 
tione sua mentionem facit ,ignobilium\ quum id vocabulum 
nonad socios, quippe quorum plerique homines summi 
ordinis essent, sed ad omnes cives Eomanos spectet. 
Quodsi certum est, paucis illis hominibus verba opposita 
esse ,ceteri omnes\ ad quae explicanda et ampliflcanda 
adjecit Catilina ,nobiles atque ignobiles', inde sequitur, 
ut in altera quoque senteutiae parte requiratur adjectivum 
aliquod. Neque alia ductus ratione Weinholdus, ut resti- 
tueret locum, conjecit ,strenui imbellesque, nobiles atque 

ignobiles' cujus scripturae affert argumentum J 67,2 juxta 
boni malique, strenui et imbelles. Quum vero, quae illa 
enuntiatione continentur, neque referenda sint ad Catilinae 
socios solos et id ille agat, ut suorum virtutem coUaudet, 
verbi causa 

§ 2 ni virtus fidesque vostra spectata mihi forent 

§ 3 multis et magnis tempestatibus vos cognovi 
fortis fidosque mihi 

§ 9 victoria in manu vobis est: viget aetas . . . 
num tales viros appellare ei licuit ,strenui imbellesque' ? 
Contra rejecto ,strenui' adjectivo, quod glossema appositum 
esse viri docti cognoverunt, alterius sententiae membri 
voce ,malique' nullam invenias aptiorem, quae ,boni' 
opponatur, ita ut legatur ,ceteri omnes, boni malique, 
nobiles atque ignobiles'. Alterum neque id sperneDdum 
nobis datur argumentum, quo innisi hanc scripturam me- 
liorem putemus, ex scriptis Vict. Caes. 24,9 immissique 
in imperium promiscue boni malique, nobiles atque igno- 
biles. Constat enim eum, Septiraium, Severum, multos 
alios permulta e Sallustii scriptis in sua transtulisse, quo 
in numero hunc locum esse quis est, qui neget? 

In ejusdem capitis § 10 in PC scriptum exstat 
,Verum enimvero pro deum atque hominum fidem victoria 
in manu nobis est, viget aetas, animus valet; contra illis 
annis atque divitiis omnia consenuerunt', in Vo ,vobis\ 
Quae librorum discrepantia optime nexu sententiarum 
solvitur. Studet enim Catilina hac oratione amicos sedi- 
tiosos et novarum rerum cupidissimos ad acriter agendum 
quam vehementissime excitare. Itaque ut doceat longe 
aliam esse vitae condicionem illorum atque amicorum, 

non solum praedicat penes illos fortunas honores potentiam, 
sibi et amicis nihil nisi inopiam et aes alienum esse 
relictum, sed etiam, quo magis hanc rerum diversitatem 
persequatur, in extrema hujus capitis parte summa vi 
pronomini ,illis' opponit ,nohis'. Leguntur ,illis divitias 
superare — nobis rem familiarem deesse; illos binas aut 
amplius domos continuare — nobis larem familiarem 
nusquam ullum esse; divitias suas vincere nequeunt — 
at nobis est domi inopia'. Quae quum ita sint, non est, 
quam ob rem Catilina primum pronomine ,vobis', inse- 
quenti orationis parte semper ,nobis' utatur, quum ipse 
ejusque socii eisdem calamitatibus oppressi eisdem quoque 
causis freti sese victoriam adepturos esse sperent. 

Emendandi studio in verbisC 33,1 ,Deos hominesque 
testamur, imperator, nos arma neque contra patriam 
cepisse neque quo periculum aliis faceremus, sed uti cor- 
pora nostra ab injuria tuta forent, qui miseri egentes 
violentia atque crudelitate feneratorum plerique patriae, 
sed omnes fama atque fortunis expertes sumus' ,patriae* 
genitivus mutatus videtur esse in ,patria' ablavitum, quum 
auctor libri Vi de concinnitate sermonis cogitans in 
duplici ,expers' vocabuli structura offenderet. Improbatis 
argumentis, quae ad Pi scrupturam firmandam coUegit 
Cortius, hoc loco Weinholdus ne Vo quidem satis aucto- 
ritatis tribuit, sed totam sententiam propter ,sed' parti- 
culam adversativam arbitratus esse turbatam conjecit a 
Sallustio scriptura esse ,qui miseri egentes violentia atque 
crudelitate feneratorum plerique patria sede, omnes fama 
atque fortuna expertes sumus'. Jam vero si illa exempla 
ab eo rejecta qualia sint, perspexeris 

C 25, 2 docta litteris . . . multa alia 

J 74,2 sigDorum et armorum aliquanto numero, 
hostium paucorum potiti 

J 84,3 plerosque militiae, paucos fama cognitos 
ea certo documento esse elucebit structurae, de qua agitur. 
At utcunque res se habet, hoc constat Weinholdum, quum 
in ,sed' particula adversativa offendens locum conjectura 
esse sanandum censeat, omnino haec verba non satis 
intellexisse. Nam ita opponuntur hoc loco, quo de Catilinae 
sociis sermo est, inter se eorum ,plerique' et ,omnes', ut 
post ,plerique' vocabulum mente supplendum sit ,quidem\ 
cui ,sed' particula insequens respondeat; sive, si sensu 
negativo exprimere licet: non omnes quidem patriae, sed 
tamen: wir Elenden, Durftigen, die wir durch Gewalt- 
thatigkeit der Wucherer grOssten Theils des Vaterlandes, 
alle aber der Ehre und des VermSgens entbehren mussen. 

In oratione Caesaris C 51,9 ,Plerique eorum, qui 
ante me sententias dixerunt ,composite atque magnifice 
casum rei publicae miserati sunt' quamquam Vus unus 
,sententiam\ ceteri omnes pluralem numerum exhibent, 
tamen ei, qui ejus auctoritatem sequuntur, ,sententiam' 
singularem numerum tueri student. Attamen quum ,sen- 
tentias dixerunt' et ,sententiam dixerunt' ita iuter se 
differant, ut illud ,copiosius de re proposita quid statuerent 
exposuerunt', hoc nihil nisi ,sententiam rogati sunt' signi- 
ficet, utra harum scripturarum melius in nexum sententiarum 
quadret, eis quae continuo sequuntur docetur ,quae belli 
saevitia esset, quae victis acciderent enumeravere; rapi 
virgines, pueros, divelli liberos a parentum complexu, 
matres familiarum pati quae victoribus collibuissent . . . 
Sed, per deos immortales, quo illa oratio pertinuit?' 

In hujusce cap. § 21 Yi scripturam 

,S6d, per deos immortalis, qnam ob rem in sententia 
non addidisti, uti prius in eos yerberibus animadvor- 
teretur?' 

retinere conatus Weinholdus interpretatur, ut ,in sententia* 
nihil aliud esse nisi ,cum sententiam diceres' contendat, 
quae scriptura, quum majorem difficultatem quam ,in 
sententiam', quod in PC est, praebeat, cum faciliore et 
cotidiana loquendi forma in illis libris mutata sit. Sed 
,in sententiam addere* structura si ea de causa in dubium 
est vocata, jure miramur, cur in libris yerbum addendi 
non conjunctum sit cum dativo, quod Sallustianum esse 
testantur loci permulti. Quod si concedimus, cum Her- 
zogio'®) consentimus ,in sententia* ne Latinum quidem 
esse ; nam Sallustius hoc loco ,in' praepositionem cum 
accusativo conjunxit, quo sententiam non ut factam et 
absolutam, sed ut adhuc ferendam proponeret. Ita effi- 
citur, ut hunc verbis sensum subesse putemus: ,in sen- 
tentiam hoc insuper addidisti* sive id quod Eritzio 
placuit ,cur, ut sententiam meliorem et pleniorem faceres, 
non addidisti'. Ceterum coUocatione quoque verborum 
^n eos verberibus' suspecta libri Yi scriptura (cfr. p. 8) 
nos impellit, ut quae libris ceteris traduntur recipiamus. 

Jam pergo ad Catonis orationem C 52,29, ubi in 
PC ,Non votis neque suppliciis muliebribus auxilia deorum 
parantur: vigilando agundo bene consulundo prospera 
omnia cedunV legitur, in Yo et Po' ,prospere omnia 
cedunt\ Weiuholdus, ut quae Yo traduntur sustentet, 
exemplis allatis neque Ciceroncm neque Sallustium sic 



'^) Adnotat. in hunc locum. 

scripsisse docet. Eorum ut omittam, quae ad Tullianum 
sermonem spectant, proposuit e Sallustii ipsius scriptis 
locos depromptos, quos Wirzius*^) coUegit 

C 26,5 neque insidiae prospere cessere 

J 63,1 cuncta prospere eventura. 
Quae scriptura quam accommodata sit vulgari rationi 
quamquam inter omnes constat, tamen loci occurrunt, 
quibus Sallustium pro adverbio adjectivum tamquam 
appositum adscripsisse verbis ,evenire' et ,cedere' elucet. 
Locis enim 

C 20,2 opportuna res cecidisset 

C 26,6 aspera foedaque evenerant 
illi Sallustii licentiae tributis quid est, cur hunc 
de quo agitur locum non in eodem habeamus 
numero, quum accedat, quod ea, quae in Po leguntur, 
omnes libri servant exceptis Vo et Po? Postremo quid 
huic loco praesidii auctore loco J 63,1 paretur, dissen- 
tientibus ibi codicibus non patet. 

Haud secus in § 35 Vi scripturam improbo ,Sed 
undique circumventi sumus. Catilina cum exercitu fau- 
cibus urget, alii intra moenia atque in sinu urbis sunt 
hostes', quibus in verbis liber Vus ,urbis' genitivum, 
quum omitteret, suspectum reddidit. Diversum in modum 
difficillimum hunc locum viri docti tractaverunt, e quibus 
unus Linkerus offendit in verbis, ,faucibus urget'. Atque 
quum totum locum referri vellot ad ea, quae reperiuntur 
Cic. in Cat. I 2,5 ,Castra sunt in Italia contra populum 
Romanum in Etiniriae faucibus collocata, crescit in dies 



'^) De fide atqud anctoritate codicis Sall., qui Parisiis in 
; ^ibliotheca impenali n. 1576 asservatur. 

singulos liostium numerus, eorum autem castrorum impe- 
ratorem ducemque hostium intra moenia atque adeo in 
senatu videmus intestinam aliquam cotidie perniciem rei 
publicae molientem* 

scriptura recentiorum librorum ,in Italiae faucibus urget* 
confisus, spreta ceterornm ,faucibus urget' memoria, 
scribendum censuit esse 

^Catilina cum exercitu in faucibus Italiae agit'^), 
alii intra moenia atque in senatu sunt hostes'. Illius 
opinioni adversatus Jordanus, postquam his verbis negavit 
figuram quae dicitur chiasmus contineri, quia majore vi 
positum esset ,alii* quam ,hostes\ quae verba ,hostes 
sunt' quasi praedicatum efficerent, monet ,faucibus urgere' 
neque sermoni Latino neque dicendi consuetudini repug- 
nare. Exemplis enim jam ab aliis collectis 

Plaut Cas. V 3,4 ita manufesto faucibus teneor Cic. 
pro CIu. 31,48 quum faucibus premeretur Val. Max V 3,3 
qui pestifera Gracchi manu faucibus apprehensam rem 
publicam strangulari non passus est 
,faucibus urgere* elucet non de viarum angustiis, 
sed translate de eis dici, qui aliquo malo ita premantur, 
ut non sit effugiendi locus. Huc accedit, quod, etsi illius 
Ciceronis loci cum hoc Sallustii quandam similitudinem 
esse nemo negabit, tamen, quae ratio intercedat, non 
minus est considerandum. Jure quidem Cicero castra 
dixit in Etruriae faucibus esse collocata ducemque illius 
exercitus in senatu adesse, Cato vero, quamquam Caesarem 
in suspicionem vocavit^ tamen conjurationis principibus 



") [non ,iirget\ quod in Jordani commentatione in Herm. 
vol. I p. 236 invenitur,] 

comprehensid si in senatu hostes assidere dixisset, obstre- 
pentium tumultu perculsus fuerit. Atque ut de refutanda 
Linkeri conjectura minime ab Jordano dissentit Wein- 
holdus, ita de altera enuntiati parte eorum sententiae 
multum inter se distant. IUe enim in Yi scriptura 
vituperat, quod in verbis ,alii intra moenia atque in sinu 
sunt hostes' vox ,urbis* intercidisset. Nam aut supplen- 
dum esse in sinu ,moenium' quod intellegi omnino non 
posset, aut ,in sinu' verba per se sola ita esse explicanda, 
ut verteremus im eigenen Busen ; minime autem Sallustio 
eandem dicendi licentiam fuisse, qua usi poetae ,inque 
sinu bellum' vel lUascuntur in ipso bella sinu* scripsissent. 

Qua in disputatione Jordanus, quamquam recte 
,urbis' vocem requirit hoc loco, in errorem videtur inci- 
disse, quum ,in sinu* verbis seoisum ab ,intra moenia* 
examinatis eam esse necessariam affirmet, quae quidem verba 
tam arte inter se cohaerent, ut alterum ab altero divulsum 
interpretari non possimus. Neque Weinholdi sententia est 
probanda, qui exemplis e Vergilii Vitruvii Flori scriptis 
depromptis ,intra moenia' verbis notionem urbis attribuit; 
nam hoc si recte statuisset, aegre intellegcres, quare verba 
insequentia ,in sinu' essent apposita. 

Sestat, ut ,intra moenia* eodem sensu positum sit 
quo ,intra muros', quod ipsius Catonis verba testantur in 
hujusce cap § 22 

vos cunctamini etiam nunc, quid intra moenia 
apprehensis hostibus faciatis? 

Totius autem sententiae gravitatem ut augeret, 
Sallustius addidit his verbis ,atque in sinu urbis', qui 
genitivus et ad moenia et ad ,in sinu' spectat. Quae 

quum ita sint, dubitari nequit, quin etiam hoc loco 
librorum Parisinorum PP' praestet scriptura ,Catilina 
cum exercitu faucibus urget, alii intra moenia atque 
in sinu urbis sunt hostes*, id est alii intra muros 
urbis atque in media urbe sunt hostes. Ceterum 
Vi auctoritas non tam tentatur loco Cic Verr V 96 
,in sinum urbis' quam tribus locis Hegesippi III 
5. 11. IV 9. 15. IV 21. 7, imitatoris Sallustii, quos 
neque Jordanus neque Anhaltius ad refutandum Wein- 
holdi judicium attulerunt. 

Qui quidem loci singuli per se examinati non cjus 
momenti sunt, ut inde certum de codicum auctoritate 
judicium feramus, sed inter se comparati collatique argu- 
mento sunt emendationes vel potius corruptelas libri Vi 
originem duxisse e ratione certa atque consilio aliquo 
scholastico. Itaque, quum libris Paris. PP' eaedem sae- 
pissime lectiones contineantur , statuendum est in locis 
dubiis nuUo modo facilius rectum posse constitui quam 
si ea, quae tradiderunt PP' inter se componimus. At 
fortasse quis nobis objiciat librum Vum sic ut vel opti- 
mum quemque codicem librariorum vitiis non vacare 
neque consilio, sed stultitia mutatum esse. Cui alterum 
concedo, quod permultis exemplis confirmatur cfr. 

C 52,5 si ita Vus si ista PC 
J 110,1 eore 

J 110,6 adfinis — at finis 
Hist. or. Lep. 26 praedio — praesidio 

or Phil. 1 parva — prava 
or Phil. 5 habeo — ab eo 
or Cottae 7 sumptum — sumptuum. 

Alterum nego, nam quo modo nisi mutando orta 
esse putes verba, ut cetera omnia omittam, quae leguntur 
J 85,39 ,Sordidum me et incultum moribus ajunt* pro 
,incultis raoribus' ? Quod si ita est, nemo negabit fidem 
et auctoritatem libri Vi locis tractatis, quibus multos 
alios addere possum, graviter in dubium esse vocatam. 
Neque vero ex mea sententia inde sequi videtur, ut ejus 
testimonio arbitremur ne tum quidem fidem esse habendam, 
quum verba vel elocutiones praebeat, quae Sallustiano 
dicendi usu baud dubie firmantur. 

J 14,12 Adherbalem hoc modo in senatu locutum 
accepimus ,Ego sic existumabam, patres conscripti, uti 
praedicantem audiveram patrem meum: qui vostram 
araicitiam diligenter colerent, eos multum laborem susci- 
pere, ceterum ex omnibus maxume tutos esse'. ,Multum 
laborem PC; multum laboris Vus'. 

,Multum laborem' id quod PC praebent a Sallustio 
profeclum esse omnes viri docti ni fallor nullo argumento 
adjecto consentiunt excepto Weinholdo, qui quidem — 
constanter sibi — etiam ho^c loco Vum secutus est. 
Statuit enim ex ,multum laboris' facillime errore librariorum, 
qui neutrum ,multum' vel substantivum vel adjectivum 
ignorassent esse posse, oitum esse ,multum laborem', 
quum ,multum' adjectivum esse rati substantivum eodem 
casu adjecissent. Quae argumentatio quamquam scite et 
eleganter ab eo est instituta, tamen Sallustium multa 
quoque exerapla docent crebro adjectiva neutrius generis 
cum substantivorum genitivis conjunxisse cfr. C 17,2 
plunimum audaciae J 21,2 diei extreraum 31,22 quantum 
importunitatis 4,44 quantum temporis 51,2 multum diei 

85,3 quantum negoti 90,1 aestatis extremum 93,2 summum 
montis Hist. 11 77 diei medio. 

Quum idem cadere in locos C 20,15 hortantur 
C 51,40 circumveniri J 85,24 fateor J 85,31 parvi' 
jam alii viri docti statuerint, eis praeter locum J 14,12 
supra tractatum addo 

C 51,21 ,Sed per deos immortalis, quam ob rem in 
sententia (in sententiam cfr. supra) non addidisti, uti prius 
verberibus in eos animadverteretur'; P adverteretur; P' 
,anim' in margine. Cui tamen rei non tribuo quidquam 
nisi, quod inde aliis similibusque mendis comparatis non- 
nullis apparet locis non admodum diligenter accurateque 
archetypum, ex quo primae familiae libri fluxerunt, 
scriptum fuisse. Neque vero hanc de fide libri Vi 
quaestionem ita posse absolvi, ut a Weinholdo factum 
est, inde disciraus, quod in numero locorum, qui illo libro 
integri sint proditi, multos coUocat, quos alii viri docti 
gravissimis argumentis rejecerunt. Deinde quum in eadem 
disputatiouis parte haec tria locorum tractandorum genera 
proponat, in quibus liber Vus vel solus vel cum aliis 
genuinam scripturam praebeat, vel sive solus sive cum 
ceteris falsa exhibeat, eum miror non recte judicasse de 
loco, qui est J 10.2. 

,Nam ut alia magna et egregia tua omittam, no- 
vissume rediens Numantia meque regnumque meum gloria 
honoravisti tuaque virtute nobis Komanos ex amicis 
amicissimos fecisti'. Ita haec verba in omnibus et libris 
et editionibus leguntur, nisi quod Vus ,oneravisti' exhibet. 
Ac primum quidem, quum illam viri docti praestantiorem 
esse scripturam arbitrati his exemplis firmasseut 

C 12,4 verum illi delubra deorum pietate, doraos 
suas gloria decorabant 

C 35,3 iudignos homines honore honestatos videbam 
in ea inquirendum sibi esse putavit Weinholdus. 
Disputantem vero aliud esse ,decorare' aliud 'honorare', 
aliud esse ,honore honestare' aliud ,gloria honorare' fugit, 
hpc conexu sententiarum nullo modo sejungendum esse sub- 
stantivum a verbo, cui adjunctum unam dicendi formulam 
efficit. Deinde ,honorare' verbum in hanc partem explicans, 
ut idem id significare contendat quod vernaculi sermonis 
,eine Ehre erweisen' non reputavit, quae intersint inter 
,eine Ehre erweisen' et ,Ehre erweisen, ehren', quo sensu 
oranibus locis hoc verbum positum esse inter omnes 
constat. Neque extrema Weinholdi comraentationis parte 
refutamur, utpoto qui exempla ex aliis deprompserit 
auctoribus, quae qualia sint cognoscas 

Plaut Capt. IV 17 ita hic me amoenitate amoena 
amoenus oneravit dies 

StichlV 1,27 nos potius oneremus nosmet vicissatim 
voluptatibus 

Plin ep. I 8 onerat te quaesturae tuae fama, onerat 
testimonium principis, onerat tribunatus 

Liv. IV 13 onerare aliquem laudibus 

Sall. J 12,3 promissis onerat impellitque. 

At quamvis non sint in promptu loci, quibus utrum 
,honoravisti' an ,oneravisti' scripserit Sallustius discerni 
possit, quoniam nuUo nisi hoc loco honorandi verbum 
apud eum scriptum exstat, tamen locum me indagasse 
mihi persuasum est, quo librorum controversia dijudicetur. 
Nam verba, quae occurrunt J 6,2 ,Micipsa, tametsi 
initio laetus fuerat, existumans virtutem Jugurthae regno 

suo gloriae fore\ noune eadem intelleguntur quae hoc 
loco ,regnum meum gloria honoravisti* ? 
Jam pergo ad locum J 24,2. 

,Non mea culpa saepe ad vos oratum mitto, patres 
conscripti, sed vis Jugurthae subigit*. Quum haec in 
omnibus libris legantur, Vus unus ,ad' praepositionera 
omittat, omnes, qui scriptis Sallustii edendis tractandisque 
operam dederunt, scripturae libri Yi rationem non habur 
erunt excepto Gerlachio, qui ,oratum mitto' idem esso 
interpretatur quod ,Iegatos mitto'. Ejus opinioni adver- 
satus Kritzius Adherbalem dicit sese excusantem non eo 
veniam patrum expetere, quod iterum logatos mitteret, 
sed quod timeret, ne precibus raolestus fieret; qua de 
causa ,oratum mitto' candem quam ,precibus adiro' vim 
habere. Cautius rem tractavit Weinholdus, qui hunc 
locum eorum facit, quibus, utrum Vum an ceteros libros 
sequatur, haesitet; Jordanus vero (in Herm. vol. I p. 239) 
alteram scripturam collaudat, alteram grammatici studio 
mutandi asseverat esse corruptam. Obstare autem videtur 
locus Septimii, initatoris Sallustii, II 51 qui eum oratum 
venissent', quem, quia apud euudem scriptorem legitur 
II 21 iterato ad vos ab eandem causam oratum venimus* 
non tanti fecerim, ut a librorum auctoritate rece- 
damus, praesertim quum in omnibus libris J 108,2 haec 
scripta sint 

,Quem Bocchus fidum esse Komanis multis ante 
tempestatibus expertus ilico ad SuIIam nuntiatum mittit 
paratum sese facere, quae populus Bomanus vellet. 

Neque Memmii orationem J 31 libro Vo satis in- 
tegram esse traditam duobus locis pertractatis nemo est, 



26 



qui abnaat. Quo in numero est § 10 ,Neque eos, qui ea 
fecere, pudet aut poenitet, sed inceduut per ora vostra 
magnifici, sacerdotia et consulatus, pars triumphos suos 
ostentantes, proinde quasi ea honori, non praedae habeant\ 
ubi contra communem ceterorura librorum ,honori, non 
praedae habeant' memoriam in Vo solo scriptum exstat 
,honores, non praedas'. Dietschius, ut hanc librorum 
discrepantiam quasi exaequaret neve alterum altero 
praestantiorem esse censeret, in editiono a. 1859 scripsit 
,honori, non praedas habeant'. Quod ne Weinholdo qui- 
dem placuit, qui fieri posse negavit, ut in priore enuntiati 
parte primam codicum faniiliam, in posteriore libri Vi 
auctoritatem sequeremur. Quocirca, quum scripturam libri 
Vi praeferret, qua concinnitas nusquam a Sallustio neglecta 
efficeretur, locum sic explicavit : ,incedere nobiles per ora 
populi magnificos, sacerdotia et consulatus, partem 
triumphos suos ostentantes, proinde quasi ea adepti sint, 
dura populus, ut eos honoraret atque pro meritis ornaret, 
imperia eis mandavisset, non ipsi per fas ac nefas haec 
omnia arripuerint'. In ceterorum vero librorum lectione 
nihil aliud inesse nisi hoc dixit: ostentare nobiles sacer- 
dotia consulatus triumphos, perinde ac si eis utantur, ut 
inde honorem atque gloriam capiant, nec vero imperio et 
magistratibus utantur, quibus aerarium expilent et vectigal 
regum populorumque accipiant'. 

At concinnitate per utramque lectionem servata id 
primum haud levis momenti est, quod, quum sacerdotia 
et consulatus re vera sint honores, Sallustius dicere certe 
non in animo habebat, homines eos habere honores ,quasi 
honores, non praedas*, sed paucis verbis ampliorem 
expressisse videtur hanc enuntiationem ,proinde quasi ea 

sic habeant, ut iis honori, non praedae sint'. Verba autem 
,praedae esse* attinent vel ad ea, quae vi rapiuntur, vel 
ad ea, quae rapta tenentur; cui rei testimonio sunt loci 
G 21,4 quibus ea praedae fuerat 
J 69,3 civitas cuncta poenae aut praedae fuit 
J 90,2 quod superioribus diebus praedae fuerat. 
Accedit, quod Sallustius ipse eam nobis proposuit inter- 
pretationem J 4. 7 — 9. 

. . . ,etiam homines novi, qui antea per virtutem 
soliti erant nobilitatem antevenire , furtim et per latro- 
cinia potius quam bonis artibus ad imperia et honores 
nituntur; proinde quasi praetura et consulatus atque alia 
omnia hujusce modi per se ipsa clara et magnifica sint, 
ac non perinde habeantur, ut eorum, qui ea sustinent, 
virtus est'. 

Transeo ad § 18 ,Dicet aliquis, quid igituv censes? 
Vindicandum in eos, qui hosti prodidere rem publicam. 
Non manu neque vi, quod magis vos fecisse quam illis 
accidisse indignum est, verum quaestionibus et indicio 
ipsius Jugurthae', ubi Vi scripturam . . . vobis fecisse . . . 
improbandam esse Anhaltius monet. Falsa enim construendi 
ratione decepti scribae genuinam scripturam depravaverunt, 
quum utriusque membri pronomen putarent ex ,indignum' 
adjectivo pendere. Quodsi hoc loco legimus 
,quod magis vos fecisse, quam illis accidisse idignum est' 
pronomen relativum ,quod' et accusativo casu et nomina- 
tivo usurpatur. Cujus licentiae duo exstant apud Sallustium 
exempla 

J 14,16 quae aut amisi aut ex necessariis adversa 
facta sunt J 101,5 quos Volux filius adduxerat neque in 
priore pugna in itinere morati adfuerant. £is adscripsi 

Cic. Or. 1,4. Qiiod si quem aut illa praestantis 
ingcnii vis forto deficiet aut minus instructus erit mag- 
narum artium disciplinis 

Ter. Adelph. I 2,4. Quem neque pudet quicquam 
nec metuit quemquam. 

Yeniamus ad cap. 85, cujus in § 2, si Jordano fides 
debetur, omnibus et iis optimis libris traditum est 
,quo pluris est universa res publica quam consulatus aut 
praetura, eo majore cura', uno Vo ,quanto pluris — eo 
majore'. Mirandum est, quod ejus scripturae tam acres 
defensores exstiterunt, ut neglecta omnium librorum fide 
,quo' conjunctionem sive errore sive mutatione ex ,quanto' 
hoc loco ortam esse asseveraverint eademque de causa 
,quanto' scripturam duobus locis Ciceronianis et Livianis 
comprobatam assumpserint. Quorum argumentorum alterum 
non est cur illi viri docti protulerint, quum causam mu- 
tandi haud facile quis deprehenderit ; alterum ab eis 
refutatur, qui ad res grammaticas conscribendas sese con- 
tulerunt. Nam quoniam praeceperunt e numero con- 
junctionum cum comparativis qui vocantur conjunctarum 
optime sibi invicem respondere non ,quanto-eo\ sed aut 
,quo-eo' aut ,quanto-tanto', licetne unius libri verba tanti 
aestimare in arte critica factitanda, ut ceterorum omnium 
auctoritatem impugnemus ? 

In proxima § 5 

,Et illud intellego, Quirites, omnium ora in me 
convorsa esse, aequos bonosque favere, quippe mea bene 
facta rei publicae procedunt, nobilitatem locum invadendi 
quaerere' ea quae in Vo ,benificia in rem publicam pro- 
cedunt' reperiuntur, minus apta nobis videntur, quia ,bene 
facta rei publicae procedere' certe idem significat quod 

prospere evenire'. Quae quum ita sint, dativo commodi 
qui Yocatur iu hac structura ex verbo pendenti omnino 
carere non possumus. Testes sunt loci 
C 27,3 multa agitanti nihil procedit 
J 65,5 ita Mario cuncta procedere 
Liv. II 44,1 velut processisset Sp. Licinio 
Liv. XXIV 26,5: siAndranodoro consilia processissent. 
Initio orationis suae Marius conqueritur se, hominem 
novum, contemni propter virtutem a nobilibus, qui ex 
vctere nobilitate et majorum rebus gestis magnam gloriam 
atque honorem sibi arrogaverunt. Quas contumelias sibi 
illatas ut respuat eorumque superbiam castiget in § 17 
,Quodsi, inquit, jure me despiciunt, faciunt idem majoribus 
suis, quibus, uti mihi, ex virtute nobilitas coepit'. 

Ita legitur in PC; in VC ,faciant'; in deterioribus 
libris ,faciont\ Conjunctivum ,faciant' ut sustentent, qui 
Vi auctoritatem sequuntur, contendunt Marium quidem ab 
illis despectum csse, neque vero cogitari posse eosdem 
ipsorum majores despexisse, id quod indicativo exprimatur. 
Minime autem Marius, ut se ab eis, quae a nobilibus ei 
objiciebantur, defenderet, conjunctivo uti potuit, quo non 
solum de verbis suis gravitatem ac severitatem detraxisset, 
sed ne ea quidem elocutus esset, quae in animo habebat. 
Id enim ille egit, qui, quam infesti sibi nobiles essent, 
non ignoravit, ut populo persuaderet, quam vano stultoque 
studio adverc^arii sibi obtrectarent, quum eorum nobilitatem 
sua virtus exaequaret. Itaque quod sibi ab illis vitio 
datum est, ad illorum majores refert, qui eodem modo 
nobilitatem adepti sint atque ipse. Non igitur hoc loco 
adhortatione in ,faciant' conjunctivo posita opus est^ sed 
illorum majorum contemptum cum suo tam necessario 

coDJunctum esse ait Marius, ut alter ab altero sejungi 
nequeat. Vel ut idem aliis verbis dicam: Si jure me 
despiciunt, re vera majores suos despiciunt, qui, aeque 
homines novi atque ego, ex virtute nobilitatis originem 
duxerunt. 

Scriptura libri Vi fortasse ex errore librarii orta 
est, cujus oculi ad ea aberrarunt, quae sequuntur ,Tnvident 
honori meo, ergo iuvideant labori', quae nihil ad rem 
pertinere e sensu utriusque enuntiati manifestum est. 

Neque minus discrepant codices in § 29 
,practerea cicatrices advorso ccrpore', e quibus unus Vus 
,pectore' exhibet, nisi quod idem in libro Basiliensi repe- 
ritur, superscripto tamen ,corpore'; in reliquis scriptum 
exstat ,corpore', cui scripturae in libro P ,pectore' super- 
scriptum est. Auctoritate Vi parum confisus in textum 
recepit Jordanus, studiosissimus ille Pi sectator, scrip- 
turam ,corpore' probatam locis Plin. n. h. 7,101 et Cic. 
Verr. V 1,3 ,cicatrices adverso corpore exceptas'. Nihilo 
minus Dietschius ,pectore' legi maluit, quum ,volnera, 
quae pectore advorso excepta essent, multo laudabiliora 
et gloriosiora essent quam quae advorso corpore\ atque 
ejus judicium prorsus amplexus defendit Weinholdus loco 
allato Quint. II 15,7 ,cicatrices, quas is pro patria pectore 
adverso suscepisset'. Eam autem explicationem, quamvis 
sagaciter sit excogitata, vix stare posse intelleget, qui 
accuratius perlustraverit illa Ciceronis verba ,constituitque 
in conspectu omnium tunicamque ejus a pectore abscidit, 
ut cicatrices populus Bomanus judicesque aspicerent ad- 
verso corpore exceptas; simul et de illo vulnere, quod 
ille in capite ab hostium duce acceperat, multa dixit\ 
Adde non solum quae saepius apud Ciceronem eodem 

sensu occurrunt ,cicatrice3 adversas*, sed etiam locos Gell. 
noct. Att. II 27 et Curt. IX 21 

,Multi3 adverso corpore acceptis vulneribus egregi- 
aque edita pugna\ 

Ceterum utraque scriptura et ,corpore' et ,pectore' 
csse satis bona videretur, nisi illa testimonio plurimorum 
librorum commendata esset. 

Pergo ad J 102,8. ,Atque hoc utinam a principio 
tibi placuisset: profecto ex populo Bomano ad hoc tempus 
multo plura bona accepisses quam mala perpessus esses\ 
Vus ,esse'; Pus ,quam mala perpessus esses' omisit, quae 
verba P' in margine addidit; C ,perpe3sus es'. In tanta 
librorum discrepantia, qui in scriptis Sallustii tractandis 
versati sunt, tam diversam rationem inierunt, ut Kritzius 
Jacobsius Dietschius laudarent pro vulgata omnium fere 
codicum lectione ,es3es', Jordanus servaret ,03*. Neque 
vero fieri potest, quin ejus judicium defendatur hoc modo. 
SuIIa oratione, qua Bocchum a Jugurthae partibus abalienare 
studet, ostendit eum, si jam prius foedus amicitiamque 
populi Romani petiisset, permulta beneficia a Bomanis 
accepturum fuisse, quae, quum socius Jugurthae fuisset, 
re vera accipere non potuisset Eademque de causa 
Bocchum mala, quae, quia Bomanis bellum intulisset, ei 
subeunda fuissent, evitare potuisse. Quia igitur et beneficia 
a Komanis impetranda ipse negleiit et bello a Bomanis 
victus injurias accepit, dici potest ,perpessus es'. Contra 
Icctionem ,perpessus esses' ut retineamus, primum affir- 
mandum cst Romanos a sociis atque amicis multa officia 
et labores postulasse; deinde oritur quaestio, num inepta 
sit sententia talis: tam multa bona ex amicitia populi 
Romani acccpisses, ut quae mala inde tibi evenissent, 

pro nihilo habenda essent? Nobis autem, quum, utrum 
fperpessus es* magis sententiae loci respondere videatur 
an ,perpessus esses' auctoritate fideque codicum satis pro- 
betur, e re proposita dijudicandum non sit, ostendisse 
sufficiat Yum hoc uno loco tribus vel maximis corruptelis 
affectum esse. Gujus lectionem ,Atque hoc utinam prin- 
cipio tibi placuisset! profecto ex populo Romano ad hoc 
tempus multo plura bona cepisses quam mala perpessus 
esse* quis est, qui tueri coneturP 

Jam vero si ea, quae invenisse nobis yidemur, com- 
prchendimus, in primis statuamus necesse est eos locos, 
quibus auctoritati librorum neque usus dicendi Sallustii 
neque leges scrmonis Latini obstant, collatis librorum 
scripturis potius esse sanandos quam conjecturis. Quo 
praecepto neglecto tot tantasque in arte critica Sallustiana 
difficultates nonnunquam editores auxerunt |Ievitate, qua 
in constituendo textu pro verbis testimonio librorum 
traditis alia ex suo arbitrio praebentes usi sunt. Cujus 
rei hoc exemplum, quum gravissimum sit argumentum, 
afferre nobis liceat. 

G 6,2 in libris legitur 

,Hi postquam in una moenia convenere, dispari 
genere, dissimili lingua, alius alio more viventes, incre- 
dibile memoratu est, quam facile coaluerint*. 

Yocem ,alius' Eritzius ut praestantissimorum et 
longe plurimorum codicum auctoritate adjutam retinet, 
quia, quum ,alius' bis, sed non eodem casu positum non 
unius, scd plurium significationem coutineret, praedicatum 
adhibita illa constructione quae dicitur xam avvioiv recte 
plurali numero enuntiari posset. Eo magis mirandum 
est, quam ob rem Dietschius Jordanus Jacobsius paucos 

ac minime probatos libros secuti ,alii alio' legeDdum esse 
censuerint, praesertim quum similium locorum exemplis 
,alius' singularem numerum minime usui Sallustii dicendi 
repugnare confirmetur 

C 2,3 neque aliud alio ferri neque mutari ac misceri 
omnia cerneres 

G G,5 at Romani domi militiaeque intenti festinare^ 
parare, alius alium liortari 

C 22,2 quo inter se fidi magis forent, alius alii 
tanti facinoris conscii 

C 52,28 sed inertia et moUitia animi alius alium 
«xpectantcs cunctamini 

J 12,2 reguli interea in loca propinqua thesauris 
alius alio concessere 

J 58,8 igitur pro metu repente gaudium mutatur, 
milites laeti alius alium appellant. 

Quae structura, quum etiam apud alios scriptores 
Romanorum 

Liv. II 10 dum alius alium circumspectant Curt. X 45,16 
saepius reperiatur, legibus grammaticis logicisque scite 
defensa est a Friderico Gruendel *'). 

Neque tamen in libris Sallustianis negari potest 
locos inesse, quorum emendatio nisi conjectura fieri non 
possit. Ejus modi mendo laborare videntur, quae leguntur 
J 38,10 

,Quae quamquam gravia et flagitii plena erant, tamen, 
quia mortis metu mutabantur, sicuti regi lubuerat, pax 
convenit'. Loco, quem tractaturi sumus, credo vix ullum 

in libris exstare majore pravitate et perversitate traditum» 
quam ob rem editores alius aliam ercendandi rationem 
inierunt. Quum vero nihil ex tam diversis librorum scrip-» 
turis perspiciatur nisi Bomanos mortis metu perculsos 
turpes pacis condiciones accepisse, proposuit sive recepit 
Kritzius ,mutabant', cui scripturae, ut explicaret, sensum 
talem subesse adscripsit: quia propter mortis metum sc 
mutabant, id est alia videbantur atque erant. Jacobsius 
fortasse judicium Lechneri^^) secutus passivi imperfectum 
legi mavult. Eorum autem opinioni adversati, quia 
rarissimum et inusitatum hunc mutandi verbi usum 
Sallustio denegaverunt, alii librorum verba ita neglexerunt, 
ut textui insererent Jordanus ,mutabant', Dietschius 
,mortis metum intuebantur', Gehlenius ex loco C 31,2 
,suo quisque metu pericula metiri' proponeret ,mortis metu 
metiebantur'. Sed si quae in libris reperiuutur ,muta- 
bantur multabantur minitabantur tenebantur cogebantur 
urgebantur augustiabantur mortis metuebant pericula' 
^mplexi erimus, quamquam ea verba vel corruptelas gen- 
uinae seutentiae vel glossemata esse adjecta apparet, inde 
discemus conjectura ejus modi opus esse, ut subjecti loco 
Romanos habeamus (id quod Weinholdo minime placuit). 
Si igitur concedimus de enuntiati subjecto dubitari e 
consensu librorum non posse, maxima hujus loci difficultate 
superata quaeritur, quomodo verbum, quod in hunc sensum 
optime quadret, inveniatur. Quum vero optimorum 
librorum scripturae exeuntes in , — tabantur' consentiant 
quidem , sed fluctuent in priore verbi parte praebentes 



^*) Observationes in nonnullos Sallustii locos cd, Curiae Ba- 
varicae a. 1828. 

aut mu—aut mul— , veri simile est Sallustium scripsisse 
,multum agitabantur'. At quamvis ex ,multum agita* 
bantur' subtiliter doceat Eliroscha^^) contracta esse ea, 
quae leguntur in libris ,mutabantur' et ,multabantur\ 
tamen haesitamus in hoc loco emendando, quia de Ro- 
manis, quos libri, ut supra diximus, subjecti loco videntur 
liabuisse, neque in hac neque in praecedenti capitis para-^ 
grapho sermo est. 

Eestat, ut, quae adhuc disputavimus, in unum con- 
spectum conferamus. Ac primum quidem longe plurimis 
quos attulimus locis quum non modo scriptura libri Yi 
nut certo consilio mutata aut aliis de causis corrupta sit, 
sed etiam paucis locis verba desint, quibus, ut 
sententia intellegatur, prorsus carere non possumus, sta- 
tuere debemus ei non tantam iidem esse tribuendam, ut 
in legendis Sallustii scriptis optimum eum et certissimum 
artis criticae auctorem habeamus. Deinde si quaerituri 
quem librum vel quos ei libros esse anteponendos cen- 
seamus, hanc quaestionom nemo nescit non prius posse 
absolvi, quam omnes qui exstant libri Sallustiani tam 
accurate ac diligenter explorati eorumque scripturae ita 
inter se comparatae sint, ut appareat, et qui libri ut de- 
pravati aut supervacanei sint parum probandi et quibus 
optime Sallustii manus sit servata. Qua re ad hoc tempus, 
quod scio, non omni ox parte perfecta factum est, ut in 
controversis locis recensendis ipsa librorum multitudine 
in summam dubitationem adducamur; atque haec causa 
€st, cur cujusvis judicii tam acres exstiterint defensores, 
ut nibil certius esse pronuntient quam quod demonstrare 



^^) in annal. gy mn. Salzbarg a. 1866. 



